Stair Kid Stair Kid van BL Photography op canvas, behang en meer
Bekijk virtueel aan jouw muur Werkcode: 149433 Ons veg saam teen opgehoopte gemors
JY LEES NOU Ons veg saam teen opgehoopte gemors
SKOONHEID: Dis hoe gesigpoeier jou voorkoms kan afrond
Tuis / Jou-lewe
Kate Emmerson gee raad oor hoe jy jou opgegaarde rommel kan opruim en jou wêreld kan organiseer.
Suid-Afrika se opruimingskenner Kate Emmerson het in die 2 Mei-uitgawe van Huisgenoot en YOU raad gegee oor hoe jy jou opgegaarde rommel kan opruim en jou wêreld kan organiseer sodat jy ligter deur die lewe reis. Haar lewensleuse is: Leef ligter, leef beter, en sy wil jou inspireer om dit na te volg.
Dit lyk dalk nou na ’n groot taak, maar daar is eenvoudige wenke waarmee jy kan begin. Hier is nog wenke behalwe dié wat jy dalk in die tydskrif gelees het.
Wenk: Begin by jou bedkassie. Jy kan dit binne ’n uur afhandel en dit sal jou gemoed sommer ligter laat voel wanneer jy soggens wakker word. Hou slegs dit wat jy vanuit die bed moet raakvat en jou intiemste besittings op jou bedkassie. Moenie dit in ’n stortingsterrein laat ontaard nie en hou hoogstens twee boeke daarop sodat jy nie te skuldig voel dat jy dit nie lees nie.
Wenk: Pak eers alles van jou lessenaar af, maak dit goed skoon en sit slegs dit terug wat jou werk en produktiwiteit verbeter. Hou sowat 80 persent van jou lessenaar skoon om jou gedagtes op te ruim. Kate doen gespesialiseerde lessenaar-ingrypings as jy meer hulp hiermee nodig het.
Wenk: Verwyder eerstens enige hopies wat nie daar hoort nie: papierwerk, te veel tydskrifte, die hele inhoud van die speelgoedkamer wat daar gelos is en enigiets wat elders hoort. Jou sitkamer is die plek waar jy op kort kennisgewing gaste moet kan ontvang.
Wenk: Skryf eers alles neer wat jou pla, wat op jou doenlysie is of enigsins energie vereis. Kry een plek waar jy al jou inligting kan bêre, of dit nou ’n slim-toestel, notaboek, dagboek of rekenaar is. Moenie jou gedagtes op verskeie plekke neerpen nie.
Wenk: Begin met die eenvoudigste stap: Drink WATER. Dit help met traagheid en wanneer jy sukkel om helder te dink, dit verhoog energievlakke, verlig hoofpyn en skete en help met spysvertering. Dit help jou liggaam van gifstowwe ontslae raak. Ek het ’n bottel op my lessenaar, een in my kar en het ’n speletjie waar ek by elke rooi verkeerslig ’n sluk neem.
Begin almal by die werk as ’n weerspieëling van jouself beskou. As jy nie hou van iets wat hulle doen wat produktiwiteit of pligte betref nie, vra jou af hoe jy dieselfde optree. Aanvaar verantwoordelikheid vir jou wêreld en begin anders te werk te gaan. Dit sal ’n ongelooflike uitkringeffek hê!
Kate Emmerson werk dwarsdeur Suid-Afrika. Sy reis baie en werk dikwels met kliënte via Skype en aanlyn. Sy is nie gebonde aan ’n spesifieke plek nie en sal na jou toe kom en help om jou lewe te verander. Haar jongste boek, Clear your Clutter, is ook beskikbaar in Afrikaans (Ruim jou Rommel op) en het in Mei verskyn. Jy kan dit kry by voorste boekwinkels landwyd, by Kalahari.com http://etrader.kalahari.com/referral.asp?linkid=5&partnerid=13181&sku=46922701 of direk op Kate se webtuiste http://www.kate-emmerson.com/shop koop of kontak haar direk met korporatiewe navrae. Sluit aan by haar Facebook-gemeenskap om in voeling en geïnspireer te bly en inligting te kry by https://www.facebook.com/kate.emmerson.page
- Faiza Mallick